Nr. \_\_\_\_\_\_ Prot. Tiranë më \_\_\_/\_\_\_ 2019

**LËNDA:** Njoftim për shpallje konkursi publik.

**DREJTUAR:** AGJENCISË SË PROKURIMIT PUBLIK

**TIRANË**

**Universiteti Politeknik i Tiranës, Fakulteti i Arkitekturës dhe Urbanistikës, Departamenti i Arkitekturës, kërkon të punësojë 2 (dy) personel akademik me kohë të plotë të kategorisë Asistent-lektor për lëndët;**

1. **Asistent-lektor në lëndët “Workshop 1/2/3”, në programin e studimit Bachelor në Arkitekturë Interieri Dizajn;**
2. **Asistent-lektor në lëndën “Procese industriale dhe metoda prodhimi” dhe “Materiale dhe Teknologji” në programin e studimit Bachelor në Arkitekturë Interieri Dizajn.**

Kandidati duhet të plotësojë këto kritere:

1. Të ketë diplomë të ciklit të dytë në Arkitekturë, Arkitekturë Interieri ose Dizajn Industrial;
2. Kandidati të ketë mesatare të përgjithshme të ponderuar të studimeve të larta të të dy cikleve apo të ciklit të integruar jo më pak se 80/100;
3. Të ketë të paktën 3 vite eksperiencë profesionale dhe/ose akademike.
4. Kandidati duhet të zotërojë të paktën një nga gjuhët: anglisht, frëngjisht, gjermanisht, italisht, spanjisht të mbrojtur dhe të vërtetuar me dëshmi.

Krahas konkurrimit me dosje aplikantët do t’i nënshtrohen intervistës në departament mbi:

* *Aftësitë e komunikimit, nivelin e artikulimi dhe elokuencën*
* *Njohuritë mbi fushën dhe disiplinën*
* *Motivimin e kandidatit lidhur me objektivat e pozicionit*
* *Vizionin e kandidatit për zhvillimin e pozicionit.*

**DOKUMENTACIONI DHE AFATI I DORËZIMIT**

Të gjithë kandidatët që aplikojnë duhet të paraqesin brenda datës **11.10.2019** pranë Zyrës së Burimeve Njerëzore në Rektoratin e Universitetit Politeknik të Tiranës dokumentacionin e mëposhtëm:

1. **Letër motivimi/interesi ku të përfshijë:**
2. *Pozicionin e kërkuar*
3. *Arsyet e kandidimit*
4. *Çfarë i ofron kandidati institucionit / departamentit / grup-lëndëve*
5. *Përmbledhje mbi qasjen teorike / metodologjike të kandidatit për lëndët ku do të angazhohet. (500 fjalë)*
6. CV e plotë, akademike dhe profesionale
7. Kopje e noterizuar e diplomës së studimeve të larta si dhe e listës së notave. Diplomat e fituara jashtë vendit, duhet të shoqërohen me dokumentin e njohjes nga MASR.
8. Letër reference nga 2 persona me gradë ose titull akademik (referenca të paraqitet në zarf të mbyllur të firmosur nga referenti).
9. Fotokopje e pasaportës ose e kartës së identitetit.
10. Kopje të librezës së punës të noterizuar;
11. Dëshmi e gjuhës e noterizuar;
12. Raport mjekësor për aftësi në punë;
13. Formular vetëdeklarimi;

**Nëse ka, kandidati mund të paraqesë edhe:**

1. Kopje të noterizuar të gradës shkencore, si dhe një përmbledhje të tezës së kryer. Gradat e fituara jashtë vendit, duhet të shoqërohen me dokumentin e njohjes nga MASR.
2. Deri në dy publikime të plota të përzgjedhura (artikull, ese, punime shkencore etj.)
3. *Portfolio* punësh të lidhura me fushën e arkitekturës dhe dizajnit.
4. Dokumente të tjera të lidhura me aplikimin.

REKTORI

**Prof. Dr. Andrea MALIQARI**